বাংলাদেশের মুক্তিযুদ্ধ ও তানজানিয়ার গণহত্যার ছবিকে রাখাইনে রোহিঙ্গাদের হাতে বৌদ্ধ নিধনের ছবি হিসেবে প্রচারের ঘটনায় ‘ভুল’ স্বীকার করে ক্ষমা চেয়েছে মিয়ানমারের সেনাবাহিনী। এ ব্যাপারে মিয়ানমার সরকারের মুখপাত্র জ হতে বা সেনাবাহিনীর মুখপাত্রের বক্তব্য তাৎক্ষণিকভাবে জানা না গেলেও সোমবার সেনাবাহিনীর নিজস্ব পত্রিকা ‘দ্য মিয়াওয়াদি ডেইলি’তে একটি বিবৃতি প্রকাশ করে সেনাবাহিনীর প্রকাশনা সংস্থাটি। ওই বিবৃতিতে বাংলাদেশ আর তানজানিয়ার ছবি দু’টি প্রকাশের জন্য ক্ষমা চাওয়া হয়।